kardosdrur/scandi-wiki huggingface dataset:
Liealgebrakohomologi

I matematik er Liealgebrakohomologi en kohomologiteori for Liealgebraer. Den blev defineret af Claude Chevalley og Samuel Eilenberg (1948) for at give en algebraisk konstruktion af kohomologien af de til kompakte Liegrupper underliggende topologiske rum. I artiklen af Chevalley og Eilenberg defineres et bestemt kompleks, kaldet Koszulkomplekset, for et modul over en Liealgebra, og kohomologien heraf defineres som den sædvanlige kohomologi af komplekset.

Motivation
Hvis G er en kompakt enkeltsammenhængende Liegruppe, er den bestemt af sin Liealgebra, så det burde være muligt at udregne kohomologien af G ud fra kendskab til Liealgebraen. Dette kan gøres som følger. Kohomologien er de Rham-kohomologien af komplekset af differentialformer på G. Dette kan erstattes af komplekset af ækvivariante differentialformer, der omvendt kan identificeres med den ydre algebra af Liealgebraen med et passende differential. Konstruktionen af dette differential på en ydre algebra giver mening for enhver Liealgebra og bruges således til at definere Liealgebrakohomologi for alle Liealgebraer og ikke blot for Liealgebraer hørende til Liegrupper som ovenfor. Mere generelt giver en lignende konstruktion anledning til Liealgebrakohomologi med koefficienter i et modul.

Definition

Lad  være en Liealgebra over en kommutativ ring R med universel indhylningsalgebra , og lad M være en repræsentation af  (eller, ækvivalent, et -modul). Ved at betragte R som den trivielle repræsentation af  fås kohomologigrupperne

,

hvor Ext her betegner Ext-funktoren. Ækvivalent er disse de højre-afledte funktorer af den venstreeksakte invariant-undermodul-funktor

. 

Analogt hertil kan man definere en Liealgebrahomologi ved

,

hvor Tor betegner Tor-funktoren. Disse svarer til de venstre-afledte funktorer af den højreeksakte koinvariant-funktor.

.

Grundlæggende vigtige resultater om Liealgebrakohomologi omfatter blandt andet Whiteheads lemmaer, Weyls sætning og Levis dekompositionssætning.

Kohomologi i lave dimensioner
Den nulte kohomologigruppe er pr. definition blot invarianterne af Liealgebraen virkende på modulet:

. 

Den første kohomologigruppe er rummet Der af derivationer modulo rummet Ider af indre derivationer

hvor en derivation d er en afbildning fra Liealgebraen til M, så
,
og en sådan kaldes indre, hvis den er givet ved

for et a i M.

Den anden kohomologigruppe

er rummet af ækvivalensklasser af Liealgebraudvidelser

af Liealgebraen med modulet M.

Se også
 BRST-formalismen i teoretisk fysik.

Referencer

Algebra
Say Say Say

Say Say Say er en popsang af og med Michael Jackson og Paul McCartney. Nummeret blev udsendt som single og på McCartneys album Pipes of Peace fra 1983. Sangen blev et stort hit og nåede blandt andet førstepladsen i USA, Norge og Sverige samt i top ti i en lang række andre lande.

Sange fra 1983
Sange af Michael Jackson
Whatever Happens

"Whatever Happens" er en sang af den afdøde popmusiker Michael Jackson. "Whatever Happens" er et nummer på Invincible-albummet fra 2001.

Sange af Michael Jackson
Sange fra 2001
STS-33

STS-33 (Space Transportation System-33) var rumfærgen Discoverys 9. rumfærge-mission. Den blev opsendt d. 22. november 1989 og vendte tilbage den 27. november 1989.

Missionen medbragte klassificeret militær last for Forsvarsministeriet (USA) (DoD).
Hovedartikler:

Besætning 
   Frederick Gregory (Kaptajn)
   John Blaha (Pilot)
   Story Musgrave (missionsspecialist)
   Manley Carter (missionsspecialist)
   Kathryn Thornton (missionsspecialist)

Missionen 

Missionen medbragte følgende nyttelast:
 Hemmelig militær last.
 Magnum ELINT spionsatellit (USA-48) .

Eksterne henvisninger 

 STS-33 NASA 
 STS-33  NASA KSC 

Rumfærgeprogrammet
Semmy Schilt

Semmy Schilt, også kendt som Sem Schilt, (født 27. oktober 1973) er en professionel hollandsk kickboxer, mixed martial kunstner, Ashihara karate praktiserende læge og fire gange (tre gange i træk) K-1 World GP Champion.

Han har også medvirket i flere film i mindre roller.

Filmografi

Eksterne henvisninger 
 

Boksere fra Nederlandene
Maximilian af Baden (født 1933)

Maximilian Markgreve af Baden (, også kendt som Max von Baden) (Maximilian Andreas Friedrich Gustav Ernst August Bernhard; født , død 29. december 2022) var en tysk prins og erhvervsmand, der siden 1963 har været familieoverhovede for fyrstehuset Baden, der herskede over Storhertugdømmet Baden indtil 1918.

Maximilian er nevø til den britiske prinsgemal Prins Philip, hertug af Edinburgh og dermed fætter til Prins Charles, fyrste af Wales og dennes søskende.

Biografi 

Prins Maximilian af Baden blev født den 3. juli 1933 på Schloss Salem ved Bodensøen i Sydtyskland som det andet barn og eneste søn af Markgreve Berthold af Baden i hans ægteskab med Prinsesse Theodora af Grækenland og Danmark. Hans far havde fra 1929 været familieoverhoved for fyrstehuset Baden, der herskede over Storhertugdømmet Baden i Sydtyskland indtil 1918. Hans mor var datter af Prins Andreas af Grækenland og Danmark og storesøster til den senere britiske prinsgemal Prins Philip, hertug af Edinburgh.

Prins Maximilian voksede op med sin storesøster Prinsesse Margarita af Baden på Schloss Salem, hvor deres far drev en skole sammen med Kurt Hahn. Da Markgrev Berthold døde i 1963, efterfulgt Maximilian ham som familieoverhoved for Huset Baden.

Maximilian er blandt andet ejer af die Weingüter des Markgrafen von Baden, som hans ældste søn Prins Bernhard forvalter siden 1998. Prins Bernhard er også udset til at blive familieoverhovede for Huset Baden efter sin far.

Ægteskab og børn 
Markgreve Maximilian giftede sig den 23. september (borgerligt) på Schloss Salem og den 30. september 1966 på Schloss Persenbeug (kirkeligt) i Østrig med Ærkehertuginde Valerie af Østrig, Prinsesse af Toscana, datter af Ærkerhertug Hubert Salvator af Østrig, Prins af Toscana og Prinsesse Rosemary af Salm-Salm. Valerie er barnebarn af Marie Valerie af Østrig og oldebarn af kejser Franz Joseph 1. af Østrig-Ungarn.

Børn 
 Marie Louise Elisabeth Mathilde Theodora Cecilie Sarah Charlotte (født 1969), gift 1999 med Richard Baker
 Bernhard Max Friedrich August Gustav Louis Kraft (født 1970), gift 2001 med Stephanie Kaul (født 1941). 
 Leopold Max Christian Ludwig Clemens Hubert (født 1971)
' Michael Max Andreas (født 1976)

Anetavle

Se også 
 Badens regenter

Referencer

Eksterne links 

Huset Zähringen
Tronprætendenter
Plastic Beach

Plastic Beach er det tredje studiealbum af Gorillaz, der blev udgivet i 2010.

Om Plastic Beach 
Plastic Beach er en ø ude i havet lavet af skrald, plastik og meget andet, holdt sammen af klistret olie og andet stads. Bassisten Murdoc (fra Gorillaz) har brændt deres gamle hjem ned og beskyldt nogle lokale børn for at få nogle forsikringspenge. Han har så rejst ud til øen i en helikopter fra deres musikvideoer. Han har også kidnappet forsangeren 2-D ved at gasse ham og lægge ham i en kuffert. 2-D's værelse ligger på det nederste niveau af Plastic Beach, nemlig under vandet. Murdoc har på en eller anden måde betalt en hval til at holde øje med 2-D, for han ved at han er bange for hvaler.

Spor 

Album fra 2010
Gorillaz-album
Paprika (krydderi)

Paprika er et krydderi, der er lavet af knuste tørrede frugter af bestemte sorter af planten Capsicum annuum (spansk peber), den samme plante som dyrkes som peberfrugt og krydderiet chili. Paprika bruges i mange forskellige madretter.

Krydderiet bruges traditionelt i flere mellemeuropæiske lande, men det forbindes dog især med Ungarn.

I Danmark forhandles traditionelt to hovedtyper af krydderiet, nemlig sød paprika (til tider kaldet "Edelsüss") og rosenpaprika, der er stærkere. Hvis en dansk opskrift blot angiver paprika, vil det som oftest være den søde variant der menes.

Se også 
 Chili (krydderi)

Krydderier
Spansk peber
Lægeplanter
Ungarn
John Howard (officer)

Major (Reginald) John Howard (8. december 1912 – 5. maj 1999) var officer i den britiske hær under 2. verdenskrig. Han blev berømt for at lede erobringen af Pegasusbroen over kanalen mellem Caen og havet i nærheden af Ouistreham i Frankrig, i forbindelse med D-dag natten mellem 5. – 6. juni 1944.

Briter i 2. verdenskrig
Love Lockdown

"Love Lockdown" er den første single fra Kanye Wests album 808s & heartbreak fra 2008.

Love Lockdown er skrevet af Kanye West, og nummeret blev spillet første gang den 7. september 2008 i forbindelse med MTV Video Award. Elleve dage senere, 18. september 2008, udkom den som single.

Love Lockdown blev en kommerciel succes på iTunes med over 2.5 mio salg.

Referencer 

Singler fra 2008
Texas Instruments

Texas Instruments Inc. (forkortet: TI) er en amerikansk udviklings- og elektronikvirksomhed med hovedsæde i Dallas, Texas, USA.

Firmaet udvikler og producerer blandt andet halvledere, computere, håndholdte og stationære regnemaskiner, radarsystemer, transistorer, mikroprocessorer, missiler osv.

Historie 
Firmaet blev grundlagt i 1930 af Cecil H. Green, Patrick Eugene Haggerty, John Erik Jonsson og Eugene McDermott.

Regnestokkens afløser 
De første håndholdte matematik / trigonometri lommeregnere, som TI solgte, havde typebetegnelserne TI SR-50 (1974) og TI SR-51 (1975); disse lommeregnere afløste anvendelsen af regnestok, idet TI-lommeregnere kan flere og mere præcise beregninger, end regnestokken kunne.

Datterselskaber 
TI har etableret datterselskaber i en række lande. Ved opkøb af firmaet ATL Research i Aalborg (1999) fik TI et dansk datterselskab, men det danske datterselskab eksisterede kun i 10 år.

TI-lommeregnere i undervisning 
Texas Instruments er nævnt på Danske Science Gymnasiers hjemmeside og i Matematikudredningen (2015).

Regnemaskiner solgt af TI

Håndholdte 

 TI SR-50
 TI SR-51

Lommeregnere 
 Little Professor Solar
 TI-106
 Math Explorer
 TI-40 Solar
 TI-36X
 TI-68 (blev solgt fra 1989-95) kunne løse lineære ligningssystemer og beregne polynomiers rødder.
 BA II Plus indeholder finansielle funktioner for lån og pengestrømme.

Grafregnere uden CAS 
 TI-80 kan foretage brøkregning og statistiske beregninger med en eller to variable.
 TI-82 rummer otte regresionstyper.
 TI-83 kan beregne en lignings tilnærmede løsning.
TI-84 udgør en serie af grafregnere med flash application.
 TI-85 kan foretge beregninger med komplekse tal, matricer og vektorer.
 TI-86 kan tegne linjeelementer og derved udforske differentialligningers løsningskurver.

Grafregnere med CAS

Tabel 
Softeware TI-NSpire CX CAS hører til denne gruppe af CAS-softwares

* løser også triple integraler.

Oversigter

Referencer 
Elektronikvirksomheder fra USA
Virksomheder i Dallas
Selskaber noteret på NASDAQ
It-virksomheder fra USA
Peter Graves

Peter Graves (18. marts 1926 i Minneapolis, Minnesota i USA – 14. marts 2010 i Los Angeles, Californien i USA) var en amerikansk filmskuespiller. Han er kendt for sin rolle som Jim Phelps i tv-serien Mission: Impossible i perioden 1967 til 1973, og under relanceringen af samme serie fra 1988 til 1990. Graves var lillebror til skuespilleren James Arness.

Filmografi 
 Det bli'r i familien Addams (1993)

Eksterne henvisninger 

 

Skuespillere fra USA
Hollywood Walk of Fame
Norsk-amerikanere
Tysk-amerikanere
Superfast Jellyfish

"Superfast Jellyfish" er en sang af Gorillaz, fra albummet Plastic Beach fra 2010.

Betydning
Superfast Jellyfish handler om at i fremtiden spiser man vandmænd. I sangen påstår de, at det er en delikatesse og smager ligesom kylling. I sangen viser det sig at være Swansons Great Starts Frozen Breakfast Sandwiches reklame fra 1986 som er start-lyden.

Musikvideo
I den visuelle video starter det med at en mand vågner op til lyden af sit vækkeur med lyden af en reklame fra 80'erne. Manden står og venter spændt på at mikroovnen er færdig. Pludselig kommer der en gople med matroshat. Manden begynder at danse sammen med goplen. De bliver ved med at danse i et stykke tid. Til sidst ser man manden suge tentakler ind i sin mund.

Sange fra 2010
Gorillaz
STS-36

STS-36 (Space Transportation System-36) var rumfærgen Atlantis 6. rumfærge-mission. Den blev opsendt d. 28. februar 1990 og vendte tilbage den 4. marts 1990.

Missionen medbragte klassificeret militær last for Forsvarsministeriet (USA) (DoD).
Hovedartikler:

Besætning 
   John Creighton (kaptajn)
   John Casper (pilot)
   Richard Mullane (1. missionsspecialist)
   David Hilmers (2. missionsspecialist)
   Pierre Thuot (3. missionsspecialist)

Missionen 

Missionen medbragte følgende nyttelast:
 Hemmelig militær last.
 KH-11-10/KENNAN (USA-53) spionsatellit, blev også kaldt Misty .

En af astronauterne blev syg under flyvningen for første gang siden Apollo 13.

Eksterne henvisninger 

 STS-36 NASA 
 STS-36  NASA KSC 

Rumfærgeprogrammet
Krognål

Krognål (Alyssum) er en slægt med ca. 50 arter, som er udbredt i Middelhavsområdet, dvs. Nordafrika, Mellemøsten og Sydeuropa. Det er én-, to- eller flerårige urter (eller sjældent: halvbuske) med en buskagtig vækst og helrandede blade. Blomsterne sidder enkeltvis eller i sammensatte stande, der består halvskærme med få til mange enkeltblomster. De er regelmæssige og 4-tallige med hvide, gule eller rosa kronblade. Frugterne er skulper med mange frø.

Her beskrives kun de arter, som bliver dyrket i Danmark, eller som vokser her.

 Grådodder (Alyssum alyssoides)
 Sølvkrognål (Alyssum argenteum)
 Biblomme ("Alyssum maritimum"), se Biblomme (Lobularia maritima)
 Bjergkrognål (Alyssum montanum)
 Murkrognål (Alyssum murale)
 Alpeguldslør ("Alyssum saxatile"), se alpeguldslør (Aurinia saxatilis)
 Småbladet krognål (Alyssum serpyllifolium)
 Tornet krognål (Alyssum spinosum)
 Steppekrognål (Alyssum turkestanicum)
 Wulfenkrognål (Alyssum wulfenianum)

Korsblomst-familien
Fashawn

Santiago Leyva  (født 27. oktober 1988), professionelt kendt under navnet Fashawn, er en amerikansk underground hiphopkunstner. Han udgav i 2009 sit debutalbum, Boy Meets World. Albummet er produceret ene og alene af den anerkendte producer Exile – den ene halvdel af gruppen Emanon. Boy Meets World har fået stor succes indenfor underground hiphop. Han har været aktiv rapper siden 2006, og samarbejdet med adskillige undergrunds kunstnere som f.eks. Planet Asia, Diego Redd, Evidence ,Chace Infinite, The Alchemist, Exile, Blu, Aloe Blacc, U-n-i, Krondon, Co$$, Mistah Fab og Statik Selektah.

Boy Meets World (2009) 
Efter en lang række mixtapes, fik 21-årige Fashawn smidt sit første album på gaden. Det blev vel modtaget af hiphopfans, og har for alvor sat Fashawns navn på kortet. Der er gæsteoptræderne af flere førende MC's og kunstnere med på albummet, heriblandt Blu, Evidence, Aloe Blacc og J. Mitchell. Produceren Exile rapper selv med på nummeret 'Bo Jackson'. Boy Meets World af udgivet af pladeselskabet One Records.

Diskografi

Albums 
 2009: Boy Meets World (Produceret af Exile)

Mixtapes 
 Grizzly City 1 (2006)
 The Phenom 1 (2007)
 Grizzly City 2 (2007) 
 The Phenom 2 (2008)
 One Shot One Kill (2008) (Produceret af Mick Boogie & Terry Urban)
 Higher Learning (2008)
 The Antidote (2009) (Produceret af The Alchemist)

Eksterne henvisninger 
Fashawn Official Website  

Personer fra Californien 
Hiphoppere fra USA
STS-38

STS-38 (Space Transportation System-38) var rumfærgen Atlantis 7. rumfærge-mission. Den blev opsendt d. 15. november 1990 og vendte tilbage den 20. november 1990.

Missionen medbragte klassificeret militær last for Forsvarsministeriet (USA) (DoD).
Hovedartikler:

Besætning 
   Richard Covey (kaptajn)
   Frank Culbertson (pilot)
   Robert Springer (1. missionsspecialist)
   Carl Meade (2. missionsspecialist)
   Charles Gemar (3. missionsspecialist)

Missionen 
Missionen medbragte følgende nyttelast:
 Hemmelig militær last.
 Magnum ELINT (USA-67) spionsatellit  .

Eksterne henvisninger 

 STS-38 NASA 
 STS-38  NASA KSC 

Rumfærgeprogrammet
Danmarksturneringen i atletik 2009

Danmarksturneringen i atletik 2009 eller Landsturneringen i atletik 2009 er Dansk Atletik Forbunds danske mesterskab for klubshold. 

Danmarksturneringens finale 2009 afvikledes 12. september på Østerbro Stadion i København med Sparta Atletik som arrangør. Det blev till dobbeltsejr til Sparta Atletik for 12. år i træk, mændens sejr var den 24. i træk.

Resultatet i elitedivisionen, 2009

Mænd
 Sparta Atletik 122p 
 Århus 1900 93½p
 Københavns IF 78½p
4. Hvidovre AM 67p
5. Skive AM 56p
6. OA/OGF 45p

Kvinder
 Sparta Atletik 110p
 Århus 1900 89p
 Hvidovre AM 70p
4. Silkeborg AK77 62½p
5. Amager AC 54½p
6. OA/OGF 54p

Danske mesterskaber i atletik
Sport i 2009
Poul Thorsen

Poul Thorsen (født 1. maj 1961) er en dansk læge og forsker, der var leder af forskningscentret North Atlantic Neuro-Epidemiology Alliances (NANEA) ved Aarhus Universitet.
Nanea blev oprettet i 2000 på baggrund af en 7,8 millioner dollar stor bevilling fra den amerikanske sundshedinstitution Centers for Disease Control and Prevention (CDC) i Atlanta.
I 2007 blev projektet forlænget med en ny bevilling fra CDC, og året efter  flyttede Thorsen til Atlanta, men var forsat chef for Nanea, indtil marts 2009, hvor han opsagde sin stilling ved Aarhus Universitet.

En sag om Poul Thorsens brug af forskningsmidler var omtalt i danske og amerikanske medier i begyndelsen af 2010'erne. Grunden til at Thorsen-sagen fik omtale i udlandet var at hans sag placerede sig i kontroversen omkring autisme og vaccination, specielt om kviksølv (Thimerosal) i vaccine forårsager autisme.

Henvisning 

Læger fra Danmark
Ansatte ved Aarhus Universitet
Skamol

Skamol Group er en dansk virksomhed, der leverer special-isoleringssystemer til både byggeri- og industribranchen. Hovedsædet ligger i Aarhus, og beskæftiger ca. 250 personer på globalt plan. Aktiviteterne er samlet omkring 4 fabrikker i Danmark og Polen.

Historie

Virksomheden blev grundlagt i 1912 under navnet Skarrehage Molerværk A/S med det formål at udnytte aflejringerne af den unikke diatoméjord kendt som "moler" til brug i produktionen af molersten. Disse blev oprindeligt brugt til lokalt boligbyggeri og skorstensforinger, men har siden da udviklet sig til at blive brugt som isolering i både byggeri- og industribranchen på globalt plan. Senere er der blevet udvidet med diatomit, kalciumsilikat og vermikulit, der i dag indgår produktporteføljen.

I 1991 blev Skamol Group solgt til Auriga Industries. Siden blev virksomheden købt af Polaris Private Equity, og i 2013 overtaget af FSN Capital, som ejer 64 % af aktierne. Livsforsikringsselskaberne Danica Pension og PenSam som væsentlige mindretalsaktionærer.

Produkter 

Isoleringssystemerne anvendes bl.a. til varme og brandisolering. Moler og diatomit bruges hovedsagligt til fremstilling af isoleringssten, mens kalciumsilikat og vermikulit bruges hovedsagligt til fremstilling af isoleringsplader 

Materialerne komplementerer hinanden, da de hver især har specifikke egenskaber.

Kilder

Eksterne henvisninger 

 Skamol A/S
 Furnyt.dk: Skamol – fra moler til færdig brændt sten
 Feggeklit og Skarrehage Molerværk 1001 fortællinger om Danmark. kulturarv.dk 

Bygningsisoleringsmaterialer
Virksomheder i Aarhus
Danske virksomheder etableret i 1912
Pitbull

Pitbull har flere betydninger:

Hunde 
 Amerikansk Pit Bull Terrier
 Amerikansk Staffordshire terrier
 Bullterrier
 Staffordshire Bull Terrier

Anden betydnig 
Pitbull (rapper) – amerikansk rapper
Barosaurus

Barosaurus (: "tung øgle") var en diplodocid dinosaur på 21-23 meter i længden og stående højde på 15 meter. Den tilhører sauropoda – nogle af dens slægtninge er Diplodocus, Amargasaurus, Apatosaurus, Seismosaurus, Supersaurus, Argentinosaurus. Barosaurus var kun en mellemstor sauropod med en længde som voksne blåhvaler. Barosaurus vejede op til 12 ton.

Dinosaurer
Manuel Rivera-Ortiz

Manuel Rivera-Ortiz (født 23. december 1968 i Guayama, Puerto Rico) er en amerikansk fotograf, der lever i Rochester og New York, kendt for sine sociale og dokumentarfilmsfotografier. Han er bedst kendt for sit fotoessay om livet for mennesker i udviklingslandene.
 Hans værker er blandt de permanente samlinger på flere museer, herunder George Eastman House International Museum of Photography og Film. I 2004 vandt han prisen En Foco's New Works Photography Award og i 2007 Artist of the Year Award af Kunst-og Kulturvidenskab Rådet for større Rochester.

I 2010 etablerede han The Manuel Rivera-Ortiz Foundation for International Photography for at støtte underrepræsenteret fotografer, navnlig fra mindre udviklede lande.

Publikationer 
 Percepciones en Blanco & Negro – Colombia, Ediciones Adéer Lyinad 2009
 Voices in first person, Simon & Schuster 2008, 
 A Journey of Self-Discovery, Sendt i magasin Rangefinder PDF-Online
 An Interview with Photographer Manuel Rivera-Ortiz, Interview i zeitng „Buffalo Rising“

Referencer

Eksterne henvisninger 
 Official website 

Fotografer fra USA
Sevastopol (1864)

Det russiske panserskib Sevastopol blev påbegyndt i 1860 som en skruefregat på 5.212 tons. På samme tidspunkt var både Frankrig og Storbritannien gået i gang med at bygge panserskibe, som med ét slag gjorde de gamle træskibe forældede. I Rusland besluttede man derfor i 1862, at Sevastopol skulle bygges færdig som panserskib. Det oprindelige artilleri med 60 punds glatløbede kanoner blev hurtigt ersattet af riflede kanoner. Navnet henviser til byen Sevastopol, hvor den russiske hær og mandskab fra flåden havde ydet hårdnakket modstand under Krimkrigen.

Tjeneste 

Skibet hejste kommando i 1865, og man ved fra Joseph Loubats bog om et amerikansk flådebesøg i Rusland, at det i august 1866 gjorde tjeneste som flagskib for den russiske Østersø-flåde. Kombinationen af træskib og pansring var imidlertid ikke specielt holdbar, så da nye skibe blev afleveret til den russiske flåde, var der ikke længere brug for Sevastopol, og det udgik omkring 1887.

Litteratur 

 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Jane, Fred T., The Imperial Russian Navy, London, 1899. Findes på archive.org
 Loubat, Joseph Florimond: Gustavus Fox's Mission to Russia, 1866. Ayer Publishing, 1970,

Noter 

Slagskibe fra Rusland
Panserskibe
István Sándorfi

István Sándorfi (født 12. juni 1948, død 26. december 2007) var en ungarsk maler.

I 1956 flyttede han fra Ungarn og levede med sin familie i Østrig og Tyskland, for derefter at bosætte sig i Frankrig i 1958. Han begyndte første gang at male da han var otte år gammel, og malede for første gang med oliefarver da han var 12 år.

Han studerede ved École nationale supérieure des Beaux-Arts og École nationale supérieure des arts décoratifs, begge beliggende i Frankrig. I 1973 fik han sin første udstilling på Musée d'Art Moderne de la ville de Paris. Senere, fik han udstillinger i både Los Angeles, San Francisco, København, München og Rom. Han malede som regel, mærkelige genstande og situationer før 1988. Efter 1988 malede han som regel kvinder.

Malere fra Ungarn
Jean Ferrat

Jean Ferrat (født Jean Tenenbaum) (26. december 1930 – 13. marts 2010) var en fransk singer-songwriter og digter.

Jean Ferrat blev født i Vaucresson, Hauts-de-Seine, som den yngste af fire børn fra en beskeden jødisk familie, der flyttede til Versailles i 1935. Hans russiske far blev deporteret til Auschwitz under krigen, hvor han senere døde. Senere droppede Jean Ferrat ud af skolen for at hjælpe familien.

Hans første grammofonplade blev udgivet i 1958, dog uden nogen stor succes. Det var først i 1959, at hans karriere begyndte at blomstre da han begyndte at arbejde sammen med Gérard Meys. I 1960 udgav han sin anden single "Ma Môme".

I 1961, blev han gift med Christine Sèvres, som hjalp ham med at udføre nogle af hans sange, senere mødte han Alain Goraguer, som blev arrangør for hans sange. Hans debutalbum, Deux Enfants du Soleil, blev udgivet senere samme år.

I 1990 modtog han en pris fra Société des auteurs, compositeurs et éditeurs de musique, (SACEM) den franske sammenslutning af sangskrivere, komponister og musikforlag.

Den 13. marts 2010 døde han efter lang tids sygdom. Han blev 79 år.

Eksterne henvisninger 

 

Singer-songwritere fra Frankrig
Digtere fra Frankrig